Troen er ikke mindst begrundet i et personligt sponsorat fra bankvirksomheden Saxo Bank. - Det er fedt at få den anerkendelse, for noget man har kæmpet så hårdt for, og det giver mig endnu mere motivation til at nå mit mål, siger Marco Sørensen. Hvor stort et pengebeløb, der bliver smidt efter den unge nordjyde vil hverken han eller Saxo Bank ud med, men der er ingen tvivl om, at det ukendte millionbeløb gør drømmen om Formel 1 endnu mere realistisk. - Man kan vel sige, at pengene er altafgørende. Måske er 10 procent talent, resten handler om hvem du har med til at bakke dig op. Efter at Saxo Bank nu vil hjælpe mig, kan jeg også mærke, at Lotus-teamet arbejder endnu mere i min retning end før, fortæller Marco Sørensen. Hvis Marco Sørensen tager skridtet op på øverste niveau, vil han være den kun 5. dansker til at køre i Formel 1. Den titel vil nordjyden gøre til sin inden for et år. - Det er ingen hemmelighed, at jeg går efter at have en kontrakt på plads, inden den her sæson er ovre, lyder det fra nordjyden fra Godthåb.
Den 23-årige nordjyde tror på, at han er at finde i motorsportens kongeklasse fra næste sæson.